open-index/open-wikipedia-markdown huggingface dataset:
אלמר הירש

**אלמר הירש** (בהונגרית: **Hirsch Elemér**; 14 במאי 1895 – 17 במאי 1953) היה עורך דין וספורטאי יהודי, שנולד ב וייצג את רומניה בענפי ספורט שונים.

אלמר נולד במשפחה יהודית עשירה בעלת קרקעות בבקליאן. במלחמת העולם הראשונה שירת ברגימנט 21 של קלוז' נאפוקה וקיבל מדליות על גבורתו. כשהתמוטטה האימפריה האוסטרו-הונגרית, הוא יחד עם חבריו הסטודנטים ארגנו את המשמר של קלוז' נאפוקה, כנגד המהומות והבוזזים. הוא למד משפטים בבודפשט וב-וינה ובגיל 24 כבר עבד כעורך דין ובמקביל עסק בספורט.

לאחר התפרקות האימפריה האוסטרו-הונגרית אלמר הירש השתייך לרומניה. מ-1921 שיחק כדורגל במועדונים של קלוז'. המאמן הלאומי של נבחרת רומניה בכדורגל בחר בו להיות אחד משני המגינים של הנבחרת הראשונה של רומניה. לקראת המשחק הרשמי הראשון של הנבחרת אלמר הזמין על חשבונו מבריטניה מדים עבור הנבחרת והקפיד שלמכנסי השחקנים יהיה כיס אחורי בו יחזיקו מטפחת לניגוב זיעתם. הוא שיחק עם הנבחרת נגד פולין, נגד צ'כוסלובקיה, שוב נגד פולין ולבסוף נגד אוסטריה. הגיע גם לאולימפיאדת פריז (1924), אך לא שותף במפלה נגד הולנד.

הירש עסק גם באתלטיקה, החלקה אמנותית על קרח והוקי קרח. בהחלקה אומנותית על קרח היה אלוף רומניה בשנים 1924, 1925 ו-1927 ולאחר מכן היה שופט בינלאומי בתחרויות החלקה על קרח. לאחר סיום הקריירה שלו ככדורגלן עבר לאימון כדורגל, תחילה אימן את קבוצת הכדורגל של עובדי מסילות הרכבת בקלוז' ולאחר מכן את קבוצת הכדורגל של הצבא הרומני בקלוז'.

במלחמת העולם השנייה טרנסילבניה עברה לשליטת הונגריה שחוקקה חוקים נגד היהודים. רכושו של הירש הוחרם, נאסר עליו העיסוק בספורט ולבסוף התחילו משלוחי היהודים לאושוויץ. הירש ניצל בעזרת הקונסול הרומני בקלוז', יון קינזו, שהעביר אותו מעבר לגבול לרומניה בתא מטען של מכונית הקונסוליה. ברומניה שהה בבוקרשט עד שהצבא האדום והצבא הרומני כבשו את טרנסילבניה מידי ההונגרים ואז שב לקלוז'.

ב-1953, בסיום משחק כדורגל בו שיחקה קבוצה שהירש אימן, איבד את הכרתו ומת.

[ממוזער|שמאל|250px|הירש מחליק על [קרח]]
ממוזער|שמאל|250px|תעודה המעידה על השתתפותו של הירש במשחקים האולימפיים

## קישורים חיצוניים

* Elemer Hirsch, aristocratul care s-a stins în iarbă 

## הערות שוליים

קטגוריה:כדורגלנים יהודים רומנים
קטגוריה:מגני כדורגל רומנים
קטגוריה:מגני כדורגל יהודים
קטגוריה:כדורגלנים אולימפיים רומנים
קטגוריה:מאמני כדורגל רומנים
קטגוריה:מאמני כדורגל יהודים
קטגוריה:מחליקים אמנותיים על קרח יהודים
קטגוריה:יהודים אוסטרו-הונגרים
קטגוריה:יהודים מטרנסילבניה
קטגוריה:רומנים שנולדו ב-1895
קטגוריה:רומנים שנפטרו ב-1953
חורחה איברגואנגויטיה

**חורחה איברגואנגויטיה אנטיון** (בספרדית: **Jorge Ibargüengoitia Antillón**; 22 בינואר 1928 – 27 בנובמבר 1983) היה סופר מקסיקני הידוע בכתיבתו הסאטירית. מספריו תורגם לעברית הספר "שני פשעים". איברגואנגויטיה עסק גם בכתיבת מחזות וסיפורים קצרים, וכן בכתיבה עיתונאית. שמו מעיד על מוצאו הבסקי.

## חייו
איברגואנגויטיה נולד ב-1928 בעיר גואנחואטו שבמקסיקו. אביו אלחנדרו איברגואנגויטיה קאמינג מת בהיותו תינוק. אמו, מריה דה לה לוז אנטיון, עברה לגור עם משפחתה במקסיקו סיטי, וגידלה שם את בנה. איברגואנגויטיה החל ללמוד הנדסה באוניברסיטת UNAM במקסיקו סיטי ב-1945 אך נשר מן הלימודים ב-1949 ולא השלים את התואר. לאחר נשירתו מהלימודים שב לגואנחואטו. מפגש עם הסופר סלבדור נובו הביא אותו לשוב למקסיקו סיטי וללמוד פילוסופיה באוניברסיטת UNAM מתוך מטרה להתמסר לכתיבה. הוא סיים את לימודיו והחל ללמד באוניברסיטה, ולפרסם מחזות, סיפורים קצרים ונובלות, וכן טור שבועי בעיתון הנפוץ "אקסלסיור". הוא כתב מחזות רבים, וב-1960 אף זכה בפרס הספרותי החשוב "Ciudad de México" עבור המחזה "La conspiración vendida". מספריו תורגם לעברית הספר "שני פשעים", וכן הסיפור הקצר "האישה שלא". ב-1973 התחתן עם אשתו האמנית ג'וי לאוויל, וחי עמה בפרבר של מקסיקו סיטי הקרוי קויואקן. ב-1980 עברו לגור בפריז.
ב-1983 הוזמן על ידי גבריאל גארסיה מארקס למפגש סופרים היספנו-אמריקנים בבוגוטה, ובדרך לשם התרסק מטוסו באזור מדריד והוא נהרג בהתרסקות, ביחד עם 177 קורבנות נוספים. הוא נטמן בפארק אנטיון בגואנחואטו. הפארק קרוי על שם אבי סבו, שהיה גיבור המלחמה הפרנקו-מקסיקנית באמצע המאה ה-19.

## קישורים חיצוניים

## הערות שוליים

קטגוריה:סופרים מקסיקנים
קטגוריה:מחזאים מקסיקנים
קטגוריה:מחברי סיפורים קצרים
קטגוריה:סאטיריקנים מקסיקנים
קטגוריה:מקסיקנים ממוצא ספרדי
קטגוריה:ילידי 1928
קטגוריה:נפטרים ב-1983
שש סוויטות לצ'לו (באך)

שש הסוויטות לצ'לו יחיד (מקוטלגות ברי"ב כ־1007–1012) מאת יוהאן סבסטיאן באך הולחנו בעיקר בשנים 1717–1723, בשנים בהם שימש כקאפלמייסטר בקטן, והיא יצירתו הנודעת ביותר לכלי נגינה זה. את הכותרת ליצירה,"סוויטה לצ'לו יחיד ללא באסו קונטינואו", הביאה אשתו השנייה של באך, אנה מגדלנה.

כמקובל למבנה של סוויטה במוזיקה הקלאסית בתקופת הבארוק, כל סוויטה בסט מורכבת מפרלוד ואחריה סגנונות שונים של ריקודים מתקופת הבארוק. במקרה זה, כל סוויטה מורכבת משישה פרקים: פרלוד, אלמנד, קוראנט, סרבנד, מינואט (המוחלף לפעמים בגבוט או בורה) וג'יג. סוויטות אלו נחשבות קשות לביצוע מבחינה וירטואוזית, ומסיבה זו היו בעבר פחות ידועות בציבור עד לביצוען בידי הצ'לן הווירטואוז פבלו קזאלס במאה ה־20. מאז ידועה היצירה הייטב ברפרטואר הצ'לו ברחבי העולם, וצ'לנים ממשיכים לנגן אותה עד לימינו אנו. עם זאת קיים ויכוח בידי החוקרים על שאלת ייחוס הסוויטות לבאך ומידת מעורבותה של אשתו ביצירה.

## הסוויטות
בסך הכל הלחין באך 6 סוויטות לצ'לו, כאשר כל אחת בסולם שונה:
* סוויטה מספר 1 בסול מז'ור, רי"ב 1007, נחשבת המפורסמת והפופולרית מבין השישה בזכות פרק הפרלוד שלה. מורכבת מפרלוד, אלמנד, קוראנט, סרבנדה, מינואט וג'יג.
* סוויטה מספר 2 ברה מינור, רי"ב 1008. מורכבת מפרלוד, אלמנד, קוראנט, סרבנדה, מינואט וג'יג.
* סוויטה מספר 3 בדו מז'ור, רי"ב 1009. מורכבת מפרלוד, אלמנד, קוראנט, סרבנדה, בורה וג'יג.
* סוויטה מספר 4 במי במול מז'ור, רי"ב 1010. מורכבת מפרלוד, אלמנד, קוראנט, סרבנדה, בורה וג'יג.
* סוויטה מספר 5 בדו מינור, רי"ב 1011. מורכבת מפרלוד, אלמנד, קוראנט, סרבנדה, גבוט וג'יג.
* ממוזער|הפרלוד לסוויטה לצ'לו מספר 1, רי"ב 1007סוויטה מספר 6 ברה מז'ור, רי"ב 1012. מורכבת מפרלוד, אלמנד, קוראנט, סרבנדה, גבוט וג'יג.

## המחלוקת בעניין שאלת ייחוס היצירה לבאך
בשנת 2006 פרסם המנצח האוסטרלי מרטין ג'רוויס טענה לפיה מי שהלחינה את היצירה לא היה באך בעצמו, אלא אשתו, אנה מגדלנה באך. ג'רוויס הציע שאנה מגדלנה הייתה זו שכתבה את 6 הסוויטות זאת בנוסף לפרק הפותח את וריאציות גולדברג. עם זאת חוקרים ומוזיאוקלוגים הסתייגו מטענה זו שלה אין ביסוס, והיצירה עדיין מיוחסת לו.

## קישורים חיצוניים

## הערות שוליים

קטגוריה:יצירות מאת יוהאן סבסטיאן באך
נשיא רפובליקת סהרה הערבית הדמוקרטית

**נשיא רפובליקת סהרה הערבית הדמוקרטית** הוא ראש המדינה של רפובליקת סהרה הערבית הדמוקרטית (חזית פוליסריו) המוכרת חלקית, ממשלה בגלות שבסיסה במחנות הפליטים הסהרוויים בטינדוף, אלג'יריה. מהכרזת העצמאות ב-27 בפברואר 1976 ועד אוגוסט 1982, ראש המדינה של חזית פוליסריו היה ידוע כיו"ר המועצה המהפכנית. משרת נשיא חזית פוליסריו הוקמה באוגוסט 1982, לאחר שינוי בחוקה שנערך על ידי הקונגרס הכללי החמישי של חזית פוליסריו, שם הוחלט שהתפקיד ימולא על ידי מזכ"ל הפוליסריו. הנשיא הראשון היה מוחמד עבד אל-עזיז מאוגוסט 1982 ועד מותו ב-2016. סמכויות הנשיאות נרחבות, והן עברו שינויים בתיקונים חוקתיים שונים, האחרון שבהם התרחש ב-1995.

## נושאי התפקיד

קטגוריה:סהרה המערבית
קטגוריה:נשיאים לפי מדינה
מג'ד מוקד

**מג'ד משאן ע'אנם מוקד** (בערבית: **مجد مشان غانم موقد**; 18 ביוני 1977 – 11 בספטמבר 2001) היה טרוריסט סעודי שהיה אחד מחוטפי טיסה 77 של אמריקן איירליינס, שהתנגשה בבניין הפנטגון.

## ראשית חייו
מוקד, יליד אל-מדינה שבערב הסעודית, היה סטודנט למשפטים באוניברסיטת המלך סעוד. בהיותו שם ייתכן שהצטרף סטאם א-סוקמי במתחם אימונים עבור אל-קאעדה ליד קאבול. בנובמבר 2000 טסו מוקד וא-סוקמי יחד לאיראן מבחריין.

בשלהי שנת 2000 נסע מוקד לאיחוד האמירויות הערביות, שם רכש ההמחאת נוסעים שככל הנראה שולמו על ידי איש הכספים של ה-11 בספטמבר, . חמישה חוטפים נוספים עברו גם הם דרך איחוד האמירויות ורכשו המחאות נוסעים, ביניהם ואיל א-שהרי, סעיד אל-גאמדי, חמזה אל-גמדי, אחמד אל-עזנאווי ואחמד א-נעמי.

## ההכנות לפיגועי 11 בספטמבר
מוקד הגיע לראשונה לארצות הברית ב-2 במאי 2001.

מוקד היה אחד מחמשת החוטפים שביקשו תעודת זהות ממלכתית ב-2 באוגוסט 2001. ב-24 באוגוסט ניסו מיח'דאר ומוקד לרכוש כרטיסי טיסה מסוחר הכרטיסים המקוון של אמריקן איירליינס, אך נתקלו בקשיים טכניים בפתרון כתובתם וויתרו. 

עובדים ב-Advance Travel Service בטוטובה, ניו ג'רזי, טענו מאוחר יותר כי מוקד והנג'ור רכשו כרטיסים שם. הם טענו כי האני חנג'ור דיבר מעט מאוד אנגלית, ומוקד דיבר את רוב הדיבור. הנג'ור ביקש מושב בשורה הראשונה של המטוס. כרטיס האשראי שלהם לא אושר, ולאחר שנאמר להם שהסוכנות לא מקבלת צ'קים אישיים, השניים עזבו כדי למשוך מזומנים. הם חזרו זמן קצר לאחר מכן ושילמו 1,842.25 דולר במזומן.  During this time
במהלך תקופה זו, מוקד שהה בחדר 343 במוטל ולנסיה. ב-2 בספטמבר, מוקד שילם במזומן עבור מנוי שבועי של 30 דולר בחדר הכושר. 

שלושה ימים לאחר מכן הוא נראה במצלמת כספומט עם האני חנג'ור.

## פיגועי 11 בספטמבר

בבוקר 11 בספטמבר 2001 מוקד עלה על טיסה 77 של אמריקן איירליינס מנמל התעופה הבין-לאומי לוגן בבוסטון. כ-35 דקות אחרי ההמראה, הוא ושאר המחבלים החוטפים השתלטו על המטוס, וריסקו את המטוס אל בניין הפנטגון בשעה 9:37 בבוקר. בפגיעה נהרגו כל 64 הנוסעים ואנשי צוות כולל 5 החוטפים ו-125 אנשים בבניין. מוקד התאבד יחד עם עוד 18 טרוריסטים באותו היום.

## קישורים חיצוניים

## הערות שוליים

קטגוריה:טרוריסטים סעודים
קטגוריה:חוטפי המטוסים בפיגועי 11 בספטמבר
קטגוריה:ילידי 1977
קטגוריה:סעודים שנפטרו ב-2001
ארבע האימהות שלי

**ארבע האימהות שלי** (באנגלית: **Four Mothers**) הוא סרט קולנוע אירי משנת 2024 בבימויו של דארן ת'ורנטון, עם ג'יימס מקארדל  ופינולה פלנגן בתפקידים הראשיים.

התסריט הוא עיבוד ואדפטציה של הסרט האיטלקי "ארוחת אמצע אוגוסט"  משנת 2008.

כל הדמויות הגבריות בסרט הם הומוסקסואלים והעלילה דנה ביחסים בין האימהות האלמנות הקשישות לבניהם ההומוסקסואלים.

הצילומים נערכו בדבלין.
## תקציר העלילה
אדוארד (ג'יימס מקארדל) הוא סופר הומוסקסואל אירי שגר עם אמו אלמה (פינולה פלנגן) שאיבדה את יכולת הדיבור לאחר שלקתה בשבץ מוחי. היא מסוגלת לתקשר עם ג'יימס רק בעזרת מחשב. בן זוגו לשעבר ראף שהוא פיזיותרפיסט, מטפל בה.
אדוארד פרסם לאחרוני רומן על זוג הומוסקסואלים צעירים והפך לידוען ומתראיין לעיתים קרובות בתקשורת. כעת מתכננת הסוכנת שלו מסע השקה של הספר בארצות הברית.

אדוארד מנסה להעביר זמנית את אימו למוסד סיעודי אך היא מסרבת בתוקף.

המצב מסתבך כאשר שני חבריו ההומוסקסואלים בילי וקולם נרשמים לבילוי הומוסקסואלי במספלומאס  בגראן קנריה באיים הקנריים ומביאים לו את אימותיהם הקשישות האלמנות כדי שישמור עליהן. הוא מתלונן בפני הפסיכותרפיסט שלו דרמוט (רורי אוניל) שגם הוא הומו. דרמוט מתלהב מהרעיון ומחליט להצטרף גם הוא לטיסה ומביא לאדוארד את אימו.

כעת נאלץ אדוארד לטפל בארבע קשישות עם בקשות מיוחדות והוא נאלץ לישון ברכבו. הוא לוקח את הקשישות לפגישה עם מדיום  (ניב קיוזאק) שמחברת את האלמנות עם בעליהן ומועלות בעיות במשפחה בעיקר בנושא של יחס ההורים עם הבנים ההומוסקסואלים.

אדוארד מודיע לסוכנת שלו כי הוא מבטל את מסע ההשקה של הספר בארצות הברית. כאן מתגייסות אלמה ושלושה הקשישות שעוברות לגור אתה כדי שיוכל לנסוע ולהצליח בהשקת הספר שלו.

## צוות השחקנים

## קישורים חיצוניים

*קדימון לארבע האימהות שלי, באתר יוטיוב
*האחים ת'ורנטון על הסרט, באתר יוטיוב
*ארבע האימהות שלי, באתר אידיבי

קטגוריה:סרטי 2024
קטגוריה:סרטים באנגלית
קטגוריה:חידושים לסרטים
קטגוריה:סרטים איריים
קטגוריה:זקנה בקולנוע
קטגוריה:סרטי להט"ב
Clap Your Hands (שיר של קונגס)

"**Clap Your Hands**" הוא סינגל של קונגס, שיצא ב-18 בפברואר 2022, שיצא בהוצאת חברות התקליטים ואל פרודקשיונס ודף ג'אם רקורדינגס. השיר מופיע באלבום האולפן השני של קונגס, *[[Club Azur]]*  כסינגל החמישי של האלבום. השיר נכתב על ידי קונגס, אנדרו ג'קסון, ספאניה, אוטביו באצ'וצ'י, טום מן, MNDR, פיטר וייד קיוץ', לארי פיניאנולי, והופק על ידי קונגס.

נכון לספטמבר 2025, השיר הושמע למעלה מ-47 מיליון פעמים ביוטיוב, ולמעלה מ-164 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קונגס
קטגוריה:שירים באנגלית
קטגוריה:שירי מוזיקת דאנס אלקטרונית
קטגוריה:שירי מוזיקת האוס
קטגוריה:סינגלים בהוצאת דף ג'אם רקורדינגס
Clap Your Hands (שיר של סיה)

"**Clap Your Hands**" הוא סינגל של סיה, שיצא ב-13 באפריל 2010, שיצא בהוצאת חברות התקליטים מאנקי פאזל וג'ייב רקורדס. השיר מופיע באלבום האולפן החמישי של סיה, *[[We Are Born]]* כסינגל השני של האלבום. השיר נכתב על ידי סיה וסמואל דיקסון והופק על ידי גרג קורסטין.

נכון לספטמבר 2025, השיר הושמע למעלה מ-27 מיליון פעמים ביוטיוב, ולמעלה מ-52 מיליון פעמים בספוטיפיי.

השיר היה מועמד לשיר השנה בפרסי המוזיקה APRA ולסינגל השנה בפרסי המוזיקה של ARIA. כמו כן, השיר זכה בקטגוריית הווידאו קליפ של השנה בפרסי המוזיקה של ARIA.

## מיקומי שיא

## קישורים חיצוניים

## הערות שוליים

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי סיה
קטגוריה:שירים שהופקו על ידי גרג קורסטין
קטגוריה:שירי דאנס-רוק
קטגוריה:סינגלים בהוצאת ג'ייב רקורדס
Clap Your Hands (שיר של דייוויד גטה ו-Glowinthedark)

"**Clap Your Hands**" הוא סינגל של דייוויד גטה ו-Glowinthedark , שיצא ב-2 באוקטובר 2015, שיצא בהוצאת חברות התקליטים What a Music ופרלופון. השיר מופיע באלבום האולפן השישי של דייוויד גטה, *[[Listen (אלבום)|Listen]]*  כסינגל החמישי של האלבום. השיר נכתב על ידי טום מרטין, ג'ורג'יו טינפור, מרטין גריקס, אלברט בודהאי ודייוויד גטה, והופק על ידי טום מרטין, Glowinthedark ודייוויד גטה.

נכון לספטמבר 2025, השיר הושמע למעלה מ-10 מיליון פעמים בספוטיפיי.

## מיקומי שיא

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירים באנגלית
קטגוריה:שירים שנכתבו על ידי מרטין גריקס
קטגוריה:שירים שהופקו על ידי דייוויד גטה
קטגוריה:שירי אלקטרו האוס
קטגוריה:סינגלים בהוצאת פרלופון
Clap Your Hands (שיר של 2NE1)

"**Clap Your Hands**" (בקוריאנית: "**박수쳐**", *Baksucheo*) הוא סינגל של 2NE1, שיצא ב-13 באפריל 2010, שיצא בהוצאת חברת התקליטים YG אנטרטיינמנט. השיר מופיע באלבום האולפן הראשון של הלהקה, *[[To Anyone]]*  כסינגל המוביל של האלבום. השיר נכתב והולחן על ידי קוש.

נכון לספטמבר 2025, השיר הושמע למעלה מ-43 מיליון פעמים ביוטיוב, ולמעלה מ-9 מיליון פעמים בספוטיפיי.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירי דאנסהול
קטגוריה:שירי היפ הופ
קטגוריה:סינגלים בהוצאת YG אנטרטיינמנט
חאלד אל מיהדר

**חאלד אל מיהדר** (בערבית: **خالد المحضار**; 16 במאי 1975 – 11 בספטמבר 2001) היה טרוריסט סעודי, אחד מחוטפי טיסה 77 של אמריקן איירליינס, שהתנגשה בבניין הפנטגון.

## חייו
אל מיהדר נולד ב-16 במאי 1975 במכה שבערב הסעודית, למשפחה מכובדת שהשתייכה לשבט קורייש במכה. כאשר הוא וחבר ילדותו נאווף אל-חזמי נסעו לבוסניה והרצגובינה כדי להילחם במלחמת בוסניה. לאחר המלחמה יצאו אל מיהדר ואל-חאזמי לאפגניסטן, שם נלחמו לצד הטליבאן נגד הברית הצפונית. הוא נבחר על ידי אוסאמה בן לאדן להשתתף בפיגועים.

אל מיהדר הגיע לקליפורניה עם נאווף אל-חזמי בינואר 2000, לאחר שנסע למלזיה לפסגת אל-קאעידה בקואלה לומפור. בשלב זה, ה-CIA היה מודע לקיומו של אל מיהדר, והוא צולם במלזיה עם חבר אל-קאעידה אחר שהיה מעורב בפיגוע ב-USS Cole. ה-CIA לא הודיע ל-FBI כאשר נודע לו שאל-מיח'דאר ואל-חאזמי נכנסו לארצות הברית, ואל-מיח'דאר לא הוכנס לרשימות מעקב כלשהן עד סוף אוגוסט 2001.

עם הגעתם למחוז סן דייגו, קליפורניה, אל מיהדר ואל-חאזמי היו אמורים להתאמן כטייסים, אך דיברו אנגלית גרועה ולא הצליחו בשיעורי טיסה. ביוני 2000 עזב אל-מיח'דאר את ארצות הברית לתימן, והשאיר את אל-חאזמי מאחור בסן דייגו. אל מיהדר שהה זמן מה באפגניסטן בתחילת 2001 וחזר לארצות הברית בתחילת יולי 2001. הוא שהה בניו ג'רזי ביולי ובאוגוסט, לפני שהגיע לאזור וושינגטון הבירה בתחילת ספטמבר.

בבוקר 11 בספטמבר 2001 עלה אל-מיח'דאר על טיסה 77 של אמריקן איירליינס מנמל התעופה הבין-לאומי לוגן בבוסטון. כ-35 דקות אחרי ההמראה, הוא ושאר המחבלים החוטפים השתלטו על המטוס, וריסקו את המטוס אל בניין הפנטגון בשעה 9:37 בבוקר. בפגיעה נהרגו כל 64 הנוסעים ואנשי צוות כולל 5 החוטפים ו-125 אנשים בבניין. אל מיהדר התאבד יחד עם עוד 18 טרוריסטים באותו היום.

## ראו גם
* טיסה 77 של אמריקן איירליינס
* חטיפות המטוסים בפיגועי 11 בספטמבר

קטגוריה:חוטפי המטוסים בפיגועי 11 בספטמבר
קטגוריה:טרוריסטים סעודים
עלי עבדאללהי עלי-אבאדי

**עלי עבדאללהי עלי-אבאדי** (בפרסית: **علی عبداللهی علی‌آبادی**) הוא קצין צבא בכיר ופוליטיקאי איראני. בעבר שימש מושל מחוז גילאן מ-16 בנובמבר 2005 ועד 8 בספטמבר 2007, ומושל מחוז סמנאן מ-16 בספטמבר 2007 ועד 14 באוקטובר 2009. כמו כן היה סגן שר בתקופת נשיאותו של מחמוד אחמדינז'אד.

עבדאללהי נתון תחת סנקציות של מחלקת האוצר של ארצות הברית.

בשנת 2025 עבדאללהי מונה למפקד החדש של המטה המרכזי ח'אתם אל-אנביא, לאחר חיסול מפקדיו הקודמים, ע'ולאם עלי רשיד ועלי שאדמאני בידי ישראל במבצע עם כלביא כחלק מהחזית האיראנית במלחמת חרבות ברזל, דבר המינוי נחשף בחשבון הטוויטר של המוסד בפרסית.

## קריירה צבאית
בין התפקידים שמילא הגנרל עבדאללהי:
* מפקד חטיבת "אל-קודס" במחוז גילאן
* מפקד מטה זרוע היבשה של משמרות המהפכה
* ראש אגף הביקורת במטה הכללי של משמרות המהפכה
* סגן מפקד חיל האוויר של משמרות המהפכה
* סגן לתיאום בכוח אכיפת החוק של איראן
* סגן מפקד כוח אכיפת החוק של איראן (עד 2005)
* ממלא מקום מפקד כוח אכיפת החוק של איראן (2005)
* סגן ראש אגף הכשירות, הלוגיסטיקה והמחקר התעשייתי במטה הכללי של הכוחות המזוינים (2013–2016)
* סגן לתיאום, המטה הכללי של הכוחות המזוינים (2016–2025)
* מפקד המטה המרכזי ח'אתם אל-אנביא (2025–)

## עמדות והתבטאויות
בשנת 2016 התייחס לישראל כ"משטר הציוני" והזהיר כי איראן תוכל "להחריב" את ישראל בתוך שמונה דקות אם יקבל הוראה לכך מהמנהיג העליון עלי ח'אמנאי, שכינה את ישראל "ברברית" וטען כי "אין לה מרפא אלא בהשמדתה".

בשנת 2022 השתתף בוועידת מוסקבה לביטחון בין-לאומי כסגן הרמטכ"ל של הכוחות המזוינים של הרפובליקה האסלאמית. בדבריו בוועידה כינה את ארצות הברית "השטן הגדול" וטען כי הטוטליטריות והחד-צדדיות האמריקאית מאיימות על הביטחון העולמי, וכי ארצות הברית גורמת למשברים, סנקציות ומלחמות.

## קישורים חיצוניים

## הערות שוליים

קטגוריה:איראנים שמחלקת האוצר של ארצות הברית הטילה עליהם סנקציות
קטגוריה:משמרות המהפכה האסלאמית
קטגוריה:אנשי משמרות המהפכה האסלאמית
קטגוריה:מלחמת חרבות ברזל: אישים
קטגוריה:ילידי 1959
לותר הול

**לותר אגברט הול** (באנגלית: **Luther Egbert Hall**; ) היה שופט ופוליטיקאי אמריקאי מלואיזיאנה, איש המפלגה הדמוקרטית, שכיהן כחבר הסנאט של לואיזיאנה בשנים 1898–1900, לאחר מכן ועד 1906 כשופט מחוזי, ולאחר מכן ועד 1911 כשופט בבית המשפט לערעורים של לואיזיאנה. בשנים 1912–1916 הוא כיהן כמושל לואיזיאנה ה-35, ומ-1918 ועד מותו כעוזר התובע הכללי של לואיזיאנה.
## ראשית חייו
לותר הול נולד בבסטרופ שבלואיזיאנה, כבנם של החוואי בולינג קאס הול ושל אנטואנט (לבית ניוטון) הול. הוא התחנך בבתי ספר ציבוריים בבסטרופ, ולמד באוניברסיטת טוליין. ב-1899 הוא סיים את לימודיו באוניברסיטת וושינגטון ולי, וב-1892 קיבל תואר במשפטים מאוניברסיטת טוליין, ובאותה שנה התקבל ללשכת עורכי הדין של לואיזיאנה. לזמן קצר הוא עסק בעריכת דין באלכסנדריה שבלואיזיאנה, שב לבסטרופ, והקים שותפות עם השופט ג'ורג' הליס ומאוחר יותר עם דודו, צ'רבסקו ניוטון. בשנים 1898–1900 הוא כיהן כחבר הסנאט של לואיזיאנה, ולאחר מכן נבחר כשופט במחוז השישי של לואיזיאנה וכיהן בתפקיד עד 1906. לאחר תום כהונתו בתפקיד זה ועד 1911 הוא כיהן כשופט בבית המשפט לערעורים של לואיזיאנה. ב-1911 הוא נבחר לבית המשפט העליון של לואיזיאנה, אך התפטר בשנה שלאחר מכן ולא אייש את מושבו בבית המשפט, זאת כדי להתמודד על תפקיד מושל לואיזיאנה.
## מושל לואיזיאנה
כאיש המפלגה הדמוקרטית, ניצח הול בבחירות המקדימות של המפלגה ב-1912 את ג'יימס בנג'מין אסוול, לשעבר נשיא אוניברסיטת המדינה נורתווסטרן ולאחר מכן חבר בית הנבחרים של ארצות הברית, ובבחירות הכלליות שהתקיימו ב-16 באפריל אותה שנה הוא הביס את מועמד המפלגה הרפובליקנית ה. ס. סאטון ביחס קולות של 50,481 מול 4,961. ב-20 במאי הוא הושבע כמושל. במהלך תקופת כהונתו בוטלו המהלכים הפוליטיים ממערכת בתי הספר הציבוריים, הורחב נמל ניו אורלינס, שופרה מערכת הסכרים במדינה, והוקמה מועצת השימור. בית המחוקקים העביר חוק לצמצום שיטת הפטרונות הפוליטית. הול לא נחל הצלחה במאבקו להגדיל את הכנסות המדינה באמצעות הערכה מחדש של ערכי הנכסים, ללא הגדלה במיסוי לבעלי הקרקעות הקטנים. כהונתו כמושל הסתיימה ב-15 במאי 1916.
## שנותיו האחרונות
לאחר תום כהונתו כמושל, עבר הול לניו אורלינס, ובשנתיים הבאות עסק שם בעריכת דין. לאחר מכן ועד מותו הוא שימש כעוזר התובע הכללי של לואיזיאנה. בשנה בה מונה לתפקיד זה הוא ניסה להתמודד בבחירות לסנאט של ארצות הברית, אך הובס. ב-1921 הוא ניסה להתמודד על מושב בבית המשפט העליון של לואיזיאנה, וכשנוצח בבחירות, הוא עתר נגד התוצאות כשערער על כישוריו של יריבו.

לותר הול נפטר בניו אורלינס ב-6 בנובמבר 1921, בעת שהיה בעיצומו של המרוץ שלו לבית המשפט העליון. הוא נטמן בבית הקברות העירוני של בסטרופ. ביתו שבמונרו  רשום במרשם הלאומי של מקומות היסטוריים.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 2 Westport, Conn.; Meckler Books, 1978, pp. 579-580


## קישורים חיצוניים

* לותר הול באתר אגודת המושלים הלאומית 
* לותר הול באתר The Political Graveyard 
* 

## הערות שוליים

קטגוריה:אמריקאים ילידי לואיזיאנה
קטגוריה:מושלי לואיזיאנה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית המחוקקים המדינתי של לואיזיאנה
קטגוריה:בוגרי בית הספר למשפטים באוניברסיטת טוליין
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1869
קטגוריה:אמריקאים שנפטרו ב-1921
Heroina

***Heroina*** הוא אלבום האולפן השלישי של הזמרת והמוזיקאית האיראנית-הולנדית סוודליזה. האלבום יצא לאור ב-31 באוקטובר 2025, על ידי חברת התקליטים סוודליזה.

## רשימות סוף שנה

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
אן מינג

**אן מינג** (נולדה ב-1946) היא אזרחית בריטית, אחות מקצועית לשעבר וקמפיינרית למען צדק, הידועה בעיקר על מערכתה להשגת צדק עבור רצח בתה ג'ולי הוג ולשינוי חוק סיכון כפול (Double Jeopardy) הבריטי שהיה בתוקף במשך 800 שנה.

## ביוגרפיה
מינג עבדה כאחות בחדר ניתוח במחוז דורהאם, אנגליה. היא הייתה נשואה לצ'ארלי מינג, איש ממוצא סיני, ויחד גידלו שלושה ילדים. משפחת מינג הייתה המשפחה הבין-גזעית הסינית היחידה באזורם, דבר שהביא לכך שמינג פיתחה יכולת הגנה חזקה על משפחתה.

### רצח בתה ג'ולי הוג
ב-16 בנובמבר 1989, נרצחה בתה ג'ולי הוג בת ה-22, שעבדה כמשלוחנית פיצה במשכן מגוריה בבילינגהם, מחוז דורהאם. הרוצח, ויליאם "בילי" דנלופ, החביא את גופתה מאחורי לוח אמבטיה בביתה. מינג עצמה היא שגילתה את גופת בתה כעבור כשלושה חודשים, לאחר שהמשטרה לא הצליחה לאתרה במהלך החיפושים הראשונים.

דנלופ עבר שני משפטים בתחילת שנות ה-90, אך בשני הפעמים חבר המושבעים לא הצליחו להגיע להחלטה פה אחד, והוא זוכה מהאישומים. בשנת 1998, בזמן שריצה מאסר עבור עבירת אלימות אחרת, דנלופ התוודה בפני קצין כלא על רצח ג'ולי. עם זאת, בשל חוק סיכון כפול העתיק שמנע משפט שני על אותה עבירה, הוא יכול היה להיות מורשע רק בעבירת עדות שקר (perjury) ונידון לשש שנות מאסר.

### מאבקה לשינוי החוק
מינג לא השלימה עם המצב ופתחה במערכה בת 15 שנים לשינוי חוק סיכון כפול. היא פנתה לפוליטיקאים בכירים, כולל שרי הפנים ג'ק סטרו ודייוויד בלנקט, ואף נאמה בפני ועדה בבית הלורדים. במהלך המערכה היא התמודדה עם הפרעת דחק פוסט-טראומטית כרונית, אך המשיכה לקדם את מטרתה.

מאמציה נשאו פרי באפריל 2005, כאשר נכנס לתוקף חוק המשפט הפלילי 2003 (Criminal Justice Act 2003), אשר ביטל את חוק סיכון כפול לגבי עבירות חמורות במקרים שבהם עלו עדויות חדשות ומשכנעות. השינוי החוקי אפשר משפט חוזר במקרים של עבירות חמורות כמו רצח, אונס ושוד מזוין.

### השגת צדק
בספטמבר 2006, דנלופ הפך לאדם הראשון בבריטניה שהורשע ברצח לאחר זיכוי קודם באותה עבירה. הוא הודה באשמה בבית המשפט העליון האנגלי (Old Bailey) ונידון למאסר עולם עם מינימום של 17 שנות מאסר.

השינוי החוקי שהובל על ידי מינג אפשר הרשעות נוספות במקרים היסטוריים, כולל הרשעת רוצחי סטיבן לורנס.

### הכרה והנצחה
בשנת 2007 מינג זכתה במעמד של חברת מסדר האימפריה הבריטית (MBE) על תרומתה למערכת המשפט הפלילי. בריאיון למדיה, היא ציינה: "הייתי נותנת הכל כדי שבתי תחזור במקום לקבל עיטור".

סיפורה של מינג הוכנס לדרמה טלוויזיונית של רשת ITV בת ארבעה פרקים בשם "I Fought the Law" (נלחמתי בחוק), שיצאה לאקרנים באוגוסט 2025, בה שרידן סמית מגלמת את דמותה של מינג. הדרמה מבוססת על ספרה של מינג "For the Love of Julie" משנת 2008.

## חיים אישיים
בעלה צ'ארלי מינג נפטר בשנת 2013 בגיל 88, לאחר שלקה במחלת פרקינסון.

מינג ממשיכה להתנגד לעתירות השחרור והעברה לכלא פתוח של דנלופ, אשר מגיש באופן תקופתי בקשות שכאלה.

## יוטיוב
* 
* 
* 
* 
* 
* 

## הערות שוליים

קטגוריה:פעילות חברתיות בריטיות
קטגוריה:פשע בממלכה המאוחדת
קטגוריה:מסדר האימפריה הבריטית
קטגוריה:בית הלורדים
קטגוריה:חוקים העוסקים בבית הלורדים הבריטי
קטגוריה:חוקים היסטוריים
קטגוריה:בריטיות שנולדו ב-1946
סמרה (וולגה)

**סמרה** (ברוסית:**Сама́ра**) הוא נהר ברוסיה, יובל שמאלי של הוולגה. הוא נשפך לוולגה בעיר סמרה. גדול היובלים שלה הוא בולשוי קינל. אורך הסמרה הוא 594 ק"מ ואגן הניקוז שלו משתרע על 46,500 קמ"ר.

## השם
השם סמרה מקורו בשפות הודו-איראניות ובשפות הודו-אירופיות
ומשמעותו "נהר קיץ" או "מי קיץ". המילה "סאמה" מובנה "תקופת הקיץ"
או "חצי שנה" ו"רה" משמעותה "מים" או "נהר".
תושבי העיר סמרה נוהגים לקרוא לו "סמרקה" - כלומר "סמרה הקטנה" מכיוון שמתייבשת. סמרה מספקת את המים לכל הערים שעל מסלולה.

## גאוגרפיה
אורך הסמרה הוא 594 ק"מ ושטח אגן הניקוז שלה הוא 46,500 קמ"ר.
הספיקה הממוצעת בשפך שלה לוולגה הוא 50 מטר/שנייה.
הנהר סמרה מגיע לשיא באפריל ובהתחלת מאי. בנובמבר-דצמבר עד אפריל הוא קופא.
הנהר נגיש לשיט על אורך של 41 ק"מ עד אלכסייבקה.
סמרה עתירת דגים:לבקית (Rutilus rutilus), קרס, לבקית זהוהת סנפיר, פרקה, זאב הנהרות

## היסטוריה
הנהר הוזכר לראשונה במקורות ערביים בשנת 922. באותה תקופה, שיירת שליחות ערבית גדולה נעה לאורך גבולות הוולגה-בולגריה. מזכיר המשלחת הערבית, אחמד אבן פדלאן, ציין ברשימות מסעו שהשיירה חצתה את הנהר "סמור" - הגבול הדרומי של "בולגריה". כך כינו הבולגרים הטורקים את הנהר. למרות העובדה שהאזכורים הראשונים של נהר סמרה מתוארכים למאה ה-10, הנחל סומן במפה רק במאה ה-13. בשנת 1260 הוא הופיע במפת הרפורד הנשמרת כיום באנגליה. אך עד תחילת המאה ה-18, השפך היה נמוך בהרבה. באותה תקופה, המים זרמו לאורך אפיק הנהר הישן, הנקרא כיום סמארקה או בת סמארה. מדענים עדיין מתקשים לומר מה השפיע על השינוי באפיק הנהר [6].
הנהר סמרה היווה פעם הגבול הדרומי של אדמות הבשקירים, ומדרום ממנו השתרעה אורדת נוגאי. במקום הנוגאים אחרי 1630 הגיעו הקלמיקים.

## מסלול
250px|ממוזער|ימין|הגשר הישן מעל נהר סמרה
הנהר סמרה נובע מהרי אורל הדרום-מערביים, 50 ק"מ צפונית-מערבית לאורנבורג. הוא זורם תחילה דרומה, ואז לאחר מספר קילומטרים פונה מערבה. הוא חוצה את מחוז אורנבורג ואת מחוז סמרה. ליד סורוצ'ינסק הוא מקבל את מימי הנהר האוראן הגדול (רוסית: Большой Уран). הסמרה ממשיכה בדרכה באזור ערבות לפני העיר בוזולוק, שם היא מקבלת את מימי הנהרות טוק ובוזולוק. מספר קילומטרים אחרי בוזולוק היא מקבלת את מימי הנהר דומשקה, ובקולטובנובסקי, לפני הגעתו לגבול המחוז סמרה, היא מקבלת את מימי הנהר בורובקה. מסלולה הוא בדרך כלל מערבה, בנפטגורסק היא פונה צפון-מערבה, מקבלת את מימי של נהר קינל הגדול (רוסית: Большой Кинель), לאחר מכן פונה דרום-מערבה, חוצה את מאגר סרטוב וזורמת אל הוולגה. בין אפריל לנובמבר, הנהר ניתן לשיט למרחק של 41 ק"מ.

## יובלים משמאל
*סורוקה
*פגרומקה
*בוזולוק
*דומשקה
*טבולשנקה
*ססשאיה

## יובלים מימין
*קובאי
*נדז'דינקה
*קרסנאיה
* בולשוי אוראן
*מאלי אוראן
*טוק
*בורובקה
*בולשוי קינל

## הוקרה
*ב-1 ביוני 2007 האסטרואיד 26922 כונה "מסרה" לכבוד הנהר שהעניק את שמו גם לעיר סמרה.
*2016 - טמנוסופנדיל שנתגלה בנפת בורסקי שבמחוז סמרה במאגרים מתור הטריאס התחתון נקרא Samarabatrachus לפי הנהר סמרה. בעל חיים זה נודע כבעל גולגולת באורך 15.3 ס"מ.

## קישורים חיצוניים

*בולשאיה רוסיסקאיה אנציקלופדיה 2017-2004

קטגוריה:רוסיה: נהרות
הורקאן דה טרס ארז'וס

**הורקאן דה טרס ארויוס** (בספרדית: **Huracán de Tres Arroyos**) הוא מועדון כדורגל ארגנטינאי. המועדון נוסד בשנת 1923 בעיר טרס ארויוס שבפרובינציית בואנוס איירס. בעבר הוא שיחק בליגת העל הארגנטינאית וכיום משחק בליגת חובבים שהיא החמישית בחשיבותה במדינה.

## היסטוריה
המועדון הוקם בשנת 1923 והחל לשחק בליגה אזורית. בשנת 1926 הוא נכנס להתאחדות הכדורגל הארגנטינאית.

בשנת 1998 קבוצת המועדון קודמה לליגה הרביעית של כדורגל ארגנטינאי ותוך מספר עונות העפילה לליגה השלישית. בהמשך היא העפילה לליגת המשנה הארגנטינאית. היא ניצחה בתחרות הליגה ולקראת עונת 2004/2005 עברה לליגה הבכירה. היא ירדה ממנה לאחר עונה בודדת וחזרה לליגה השנייה. בליגה השנייה היא שיחקה בסך הכול 5 עונות.

בשנת 2007 היא ירדה מליגת המשנה הארגנטינאית ולא חזרה לליגה זו. בליגה השלישית קבוצה שיחקה עד לעונת 2011/2012.

נכון לעונת 2025/2026 קבוצת המועדון משחקת בליגת חובבים ארצית (החמישית בחשיבותה בארגנטינה).

אצטדיון הקבוצה "אצטדיון רוברטו לורנסו בטיני" נבנה בשנת 2005 ולאחר מספר שדרוגים כולל כיום 10 אלף מקומות.

## קישורים חיצוניים
* 

קטגוריה:קבוצות כדורגל ארגנטינאיות
קטגוריה:פרובינציית בואנוס איירס: מועדוני כדורגל
קטגוריה:קבוצות כדורגל שהוקמו ב-1923
אפסאר אבחזי

**אפסאר אבחזי** (באבחזית: **аԥсар, āpsār**) הוא המטבע של אבחזיה. הונפקו מטבעות בערכים של 1, 2, 3, 5, 10, 20, 25, 50 ו-100 אפסאר ושטרות בערכים של 10, 25, 50, 100 ו-500 אפסאר. בעוד שהמטבעות והשטרות משמשים כאמצעי תשלום חוקי ברפובליקה של אבחזיה, השימוש בהם מוגבל, והם מיוצרים בעיקר עבור אספנים. באבחזיה נעשה שימוש בפועל ברובל הרוסי. מטבעות האפסאר הראשונים הוצגו בשנת 2008. השם נגזר מהאפסארים, שבט אשר התגורר באזור בימי הביניים ונחשב לאבותיהם של האבחזים.

בנק אבחזיה אחראי על מטבעות האפסאר, שהנפיק שתי סדרות: "אישים בולטים של אבחזיה" (6 מטבעות) ו"המלחמה הפטריוטית של האומה האבחזית 1992–1993" (2 מטבעות). בין האנשים שהופיעו על המטבעות נמנים:
* ולדיסלב ארדזינבה, הנשיא הראשון של אבחזיה (1994–2005)
* פזיל איסקנדר, סופר
* דמיטרי גוליה, סופר
* שמשון צ'אנבה, סופר ומדינאי
* בגרט שינקובה, סופר ופוליטיקאי
* אלכסנדר צ'אצ'בה, אמן

מטבעות של 10 ו-100 אפסאר עשויים כסף; מטבעות של 25 ו-50 אפסאר עשויים זהב. מספר המטבעות המיוצרים נמוך: הוטבעו 2,000 מטבעות כסף ו-1,000 מטבעות זהב.

## שטרות
ב-29 בספטמבר 2018, הבנק הלאומי של הרפובליקה האבחזית הנפיק את השטר הראשון שלו בערך של 500 אפסרים, לציון 25 שנה לניצחון במלחמה הפטריוטית של האומה האבחזית ונשיאם הראשון, ולדיסלב ארדזינבה. 10,000 שטרות הודפסו, אך לא שוחררו למחזור כללי.

בשנת 2023, הבנק הלאומי של רפובליקת אבחזיה הנפיק שטר של 25 אפסרים, לציון 30 שנה לניצחון במלחמה הפטריוטית של האומה אבחזית. 15,000 שטרות הודפסו, אך לא הונפקו להפצה כללית.

באפריל 2024 פרסם הבנק תמונות של שטרות זיכרון חדשים של 10 ו-100 אפסאר. שטרות אלה הונפקו לראשונה ב-10 ביוני 2024.

במאי 2025 פרסם הבנק תמונות של שטרות זיכרון חדשים בשווי 50 אפסאר. שטרות אלה הונפקו לראשונה ביוני 2025.

## ראו גם
* זארין דרום אוסטי
* רובל רוסי

## קישורים חיצוניים

## הערות שוליים

קטגוריה:מטבעות אסיה
קטגוריה:מטבעות אירופה
קטגוריה:מטבעות בני המרה
היידוקובו

**היידוקובו** (בסרבית קירילית: **Хајдуково**, בהונגרית: **Hajdújárás**) הוא כפר בסרביה השוכן בשטח הרשות המקומית סובוטיצה אשר במחוז באצ'קה הצפוני בפרובינציית וויבודינה. עד מלחמת העולם השנייה התגוררה בכפר קהילה יהודית בת כמה עשרות נפשות אשר הושמדה בשואה.

## היסטוריה
תעוד להתיישבות במקום קיים מראשית המאה ה-16. לאחר קרב מוהאץ' עבר האזור לחזקת האימפריה העות'מאנית ולאחר קרב מוהאץ' השני שב לידיים הונגריות. שמו של הכפר נגזר מהשם היידוק על שמם של שודדי דרכים שפעלו באזור. בהמשך, עבר היישוב לחזקת האימפריה האוסטרו-הונגרית ולאחר מלחמת העולם הראשונה נכלל בשטח ממלכת הסרבים, הקרואטים והסלובנים מכח חוזה טריאנון. באפריל 1941, במהלך מלחמת העולם השנייה פלשה גרמניה הנאצית לממלכת יוגוסלביה והכניעה את צבאה תוך ימים אחדים. אזור באצ'קה נמסר לחזקת ההונגרים שהיו בעלי בריתם של הגרמנים. לאחר המלחמה נכלל היישוב בשטח הרפובליקה הפדרלית הסוציאליסטית של יוגוסלביה ולאחר התפרקות יוגוסלביה עבר לחזקת סרביה.

## דמוגרפיה
מסיום מלחמת העולם השנייה ועד לראשית שנות ה-80 של המאה ה-20 היה גידול מתון ויציב במספר תושבי הכפר. ב-1981 נמנו בכפר 2,879 תושבים. בין 1891–2022 חל קיטון הדרגתי במספר התושבים, בשיעור של כ-36 אחוזים, לכדי 1,854 נפשות ב-2022. 88 אחוזים מתושבי הכפר הם ממוצא הונגרי וכ-4 אחוזים הם סרבים.

## הקהילה היהודית
תיעוד לקהילה יהודית אשכנזית קיים מראשית המאה ה-19. חלק מהיהודים היו בעלי חוות חקלאיות וחלקם בעלי כרמים ויקבים. ב-1910 הקימו הייננים ליפוט ויוסטינה אינגוס  ובית כנסת לקהילה בשטח חוותם. מבחינה הלכתית נסמכו תושבי הכפר על קהילת סובוטיצה. בשלהי מלחמת העולם הראשונה נרשמו במקום כמה התקפות של פורעי הקאדר הירוק. לאחר כיבוש יוגוסלביה במלחמת העולם השנייה נמסר האזור לחזקת הונגריה. במרץ 1944, לאחר פלישת הגרמנים להונגריה הקים שלטון הבובות ההונגרי מחנה ריכוז סמוך לעיירה באצ'קה טופולה. למחנה הועברו היהודים שעוד נותרו בחבל באצ'קה ובכללם יהודי היידוקובו. מרבית העצורים הובלו למחנה ההשמדה אושוויץ במקביל להשמדת יהדות הונגריה, והקהילה חרבה.

## קישורים חיצוניים

* יהדות באצ'קה, באתר "יד ושם"

* Aleksandra Terzić ,Željko Bjeljac, The extermination of jewish population and heritage in BAČKA region of ap vojvodina-serbia 


## הערות שוליים

היידוקובו
היידוקובו
בית הכנסת בהיידוקובו

**בית הכנסת בהיידוקובו** (בסרבית: **Синагога у Хајдуково**) הוא בית כנסת אשכנזי פרטי שפעל ב אשר בכפר היידוקובו בצפון סרביה בין השנים 1910–1944.
## היסטוריה

תיעוד לקהילה יהודית אשכנזית קיים מראשית המאה ה-19. חלק מהיהודים היו בעלי חוות חקלאיות וחלקם בעלי כרמים ויקבים. לאחר כיבוש יוגוסלביה נמסר האזור לחזקת הונגריה. מרץ 1944, לאחר פלישת הגרמנים להונגריה הקים שלטון הבובות ההונגרי מחנה ריכוז סמוך לעיירה באצ'קה טופולה. למחנה הועברו היהודים שעוד נותרו בחבל באצ'קה ובכללם יהודי היידוקובו. מרבית העצורים הובלו למחנה ההשמדה אושוויץ במקביל להשמדת יהדות הונגריה, והקהילה חרבה.

## המבנה
ב-1910 הקימו הייננים ליפוט (1878–1944) ויוסטינה אינגוס (1882–1944) לבית קליין  ואת בית הכנסת לקהילה בשטח חוותם. בית הכנסת היה בן שתי קומות ובקומתו השנייה שכנה עזרת הנשים. הוא נבנה מלבנים וכוסה גג רעפים. לאורך המבנה הייתה שורת חלונות עם גימור מעוגל, אשר עוטרו בוויטראז'ים. בית הכנסת שימש את קהילה היידוקובו אשר נסמכה הלכתית על קהילת סובוטיצה. במהלך השואה חרבה הקהילה. ליפוט ויוסטינה אינגוס נרצחו במחנה ההשמדה אושוויץ. בנם יושקה אינגוס (1906–1983) שרד את השואה ועלה לישראל לאחר הקמתה. לאחר השואה הואלמה אחוזת אינגוס על ידי השלטונות, ובהמשך הפכה לאטרקצייה תיירותית. בית הכנסת הפך למחסן, ונכון ל-2015 עמד המבנה חרב, לא מתוחזק ובסכנת קריסה.

## קישורים חיצוניים

* בית הכנסת בהיידוקובו, באתר המרכז לאמנות יהודית

## הערות שוליים

היידוקובו
קטגוריה:בתי כנסת אשכנזיים
Centuries

"**Centuries**" (בעברית: "**מאות שנים**") הוא סינגל של להקת הרוק האמריקאית פול אאוט בוי, שיצא ב־9 בספטמבר 2014 בהוצאת חברות התקליטים איילנד רקורדס ו־DCD2 רקורדס . הסינגל מופיע באלבום האולפן השישי של הלהקה, *[[American Beauty/American Psycho]]*  כסינגל המוביל של האלבום. השיר נכתב על ידי ג'יי. אר. רותם, ראג'ה קומארי, פטריק סטאמפ, סוזאן וגה, פיט ונץ, ג'סטין טרנטר, אומגה, אנדי הארלי, ג'ייק סינקלייר וג'ו טרומן, והופק על ידי ג'יי. אר. רותם, ג'ייק סינקלייר ואומגה.

נכון לספטמבר 2025, השיר הושמע למעלה מ-485 מיליון פעמים ביוטיוב, ולמעלה מ־1.4 מיליארד פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי ג'יי. אר. רותם
קטגוריה:שירים שנכתבו על ידי ג'סטין טרנטר
קטגוריה:שירים שהופקו על ידי ג'יי. אר. רותם
קטגוריה:שירי פופ פאנק
קטגוריה:שירי פופ רוק אמריקאיים
קטגוריה:שירי רוק אלטרנטיבי
קטגוריה:סינגלים בהוצאת איילנד רקורדס
Immortals

"**Immortals**" הוא סינגל של להקת הרוק האמריקאית פול אאוט בוי, שיצא ב-14 באוקטובר 2014 בהוצאת חברות התקליטים וולט דיסני רקורדס, DCD2 רקורדס  ואיילנד רקורדס. הסינגל מופיע באלבום האולפן השישי של הלהקה, *[[American Beauty/American Psycho]]*  כסינגל השני של האלבום, ובפסקול של הסרט הקולנועי  "6 גיבורים" כסינגל המוביל של הפסקול. השיר נכתב והולחן על ידי אנדי הארלי, ג'ו טרומן, פטריק סטאמפ ופיט ונץ, והופק על ידי בוץ' ווקר, ג'ייק סינקלייר ופול אאוט בוי.

נכון לספטמבר 2025, השיר הושמע למעלה מ-571 מיליון פעמים בספוטיפיי, ולמעלה מ-510 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דיסני
קטגוריה:שירים באנגלית
קטגוריה:שירים שהופקו על ידי בוץ' ווקר
קטגוריה:שירים מסרטי קולנוע
קטגוריה:שירי פופ פאנק
קטגוריה:שירי פופ רוק אמריקאיים
קטגוריה:סינגלים בהוצאת איילנד רקורדס
קטגוריה:סינגלים בהוצאת וולט דיסני רקורדס
מקסים פרבו

**מקסים פרבו** (בצרפתית: **Maxime Prévot**; נולד ב-9 באפריל 1978) הוא פוליטיקאי בלגי מהמפלגה לֶס אָנגז'ה שמשמש כסגן ראש ממשלה וכשר החוץ, ענייני אירופה ושיתוף פעולה לפיתוח בממשלת ממשלת דה ובר מאז פברואר 2025. קודם לכן שימש כראש עיריית נאמור מ-2012 עד 2025.

## ביוגרפיה
פרבו נולד במונס ב-1978 למשפחה ממעמד הביניים. בחלק מילדותו גדל בלוקסמבורג. פרבו למד מדעי המדינה באוניברסיטת נאמור ולאחר מכן השלים קורס הסבה למשפטים באוניברסיטת קולומביה של לובן לפני שעבד בפרייס ווטרהאוס קופרס.

פרבו החל את מעורבותו בפוליטיקה כאשר הצטרף לסניף הנוער של המרכז הדמוקרטי-הומניסטי (cdH) בנאמור. במהלך הבחירות המוניציפליות בבלגיה ב-2006, נבחר כיועץ למועצה הפרובינציאלית של נאמור. ב-2012, הוא החליף את ז'אק אטיין כראש עיריית נאמור. בבחירות האזוריות בבלגיה ב-2014, נבחר לפרלמנט של ולוניה כמועמד מספר אחת ברשימת מחוז נאמור.

בינואר 2019, נשיא המרכז הדמוקרטי-הומניסטי לשעבר בנווה לוטגן הכריז על כוונתו לפרוש מתפקיד המנהיג. פרבו הכניס את שמו למרוץ להנהגה ונבחר כנשיא החדש של המפלגה עם 85% מהקולות.

הוא נבחר לבית הנבחרים בבחירות הפדרליות בבלגיה בשנת 2024.

## פעילויות אחרות
* הבנק העולמי, חבר ממלא מקום במועצת הנגידים (מאז 2025)

## עמדות פוליטיות
פרבו תואר כמי שבא מהמחנה המרכז-ימין יותר של המרכז הדמוקרטי-הומניסטי, כאשר חלק מהרעיונות שלו קרובים לאלה של התנועה הרפורמטיבית. עם זאת, הוא גם תיאר את עצמו כמחזיק בדעות מתקדמות בנושאים מסוימים.

לאחר תוצאות רעות של מרכז הדמוקרטי-הומניסטי בבחירות 2019, הכריז פרבו על תוכנית לחדש ולארגן מחדש את המפלגה, כולל עדכון מדיניותה ושינוי זהותה ומותגה. ב-2022, המפלגה הכריזה כי תשנה את שמה מ-cdH ל.

פרבו גינה את התקיפות הישראליות על רצועת עזה במרץ 2025, והוסיף כי חסימת הסיוע ההומניטרי לפלסטינים על ידי ישראל היא "הפרה חמורה של המשפט הבין-לאומי".

בספטמבר 2025, פרבו הכריז כי בלגיה תתכיר בפלסטין כמדינה בעצרת האומות המאוחדות ותטיל 12 סנקציות "נחושות" נגד ישראל.

## קישורים חיצוניים

## הערות שוליים

קטגוריה:ראשי עיריות בבלגיה
קטגוריה:בלגים שנולדו ב-1978
ריד סקוט

**ריד סקוט ויינר** (באנגלית: **Reid Scott Weiner**; נולד ב-19 בנובמבר 1977) הוא שחקן אמריקאי.

## ראשית חייו
נולד ב-19 בנובמבר 1977. אביו ניל וינר, יהודי אשכנזי ואמו קת'לין, שהייתה מורה לאמנות, צרפתייה-קנדית. הוא גדל בקליפטון פארק, ניו יורק. הוא סיפר כי כילד סבל רבות מבריונות כלפיו.

הוא למד במכון לה סאל בטרוי, ניו יורק ובאוניברסיטת סירקיוז, וסיים את לימודיו בשנת 2000.

## קריירה
סקוט החל את הקריירה שלו עם תפקידים במחזה *"*Cargo*"* שיצא לאור בברודוויי ובמספר פרסומות טלוויזיה, כולל פרסומת לדיאט קולה שהוצגה באולמות הקולנוע. בשנת 2002, הוא שיחק בתפקיד הראשי בפיילוט של פוקס "With You in Spirit"*.*

הוא הופיע בארבע עונות מ-2006 עד 2010 של הסדרה "My Boys" , סדרה מקורית של TBS. ב-2009 הופיע בסדרה "סודות ההתבגרות" כד"ר ג'ף צ'ג'יי. ב-2010 הצטרף לצוות השחקנים של "מזל סרטן" של שואוטיים שם גילם את ד"ר טוד מאואר, אונקולוג של הדמות הראשית (לורה ליני).

בין 2012 ל-2019 סקוט כיכב, במשל שבע עונות, בתפקיד הראשי כדן איגן בסדרת הקומדיה הפוליטית "ויפ" של HBO תפקיד עליו זכה בפרס גילדת שחקני המסך ב-2018. ב-2019 הופיע בתור איליי כהן בעונה הראשונה של הסדרה "למה נשים רוצחות".

בין 2022 ל-2023 הופיע כמנחה הטלוויזיה גורדון פורד בסדרה "גברת מייזל המופלאה" של איימי שרמן פלדינו לצד רייצ'ל ברוסנהאן בתפקיד הראשי ונינה אריאנדה כאשתו הדי.

ב-2024 הצטרף לסדרה "חוק וסדר" בתפקיד הבלש וינסנט ריילי בעונה 23, לאחר שהחליף את הכוכב לשעבר ג'פרי דונובן, שעזב את הסדרה עקב חילוקי דעות יצירתיים. באותה שנה הופיע בסרט הקולנוע "ונום: הריקוד האחרון" כד"ר דן לואיס. ובסרט בכיכובה של אן הת'וואי 

## חיים אישיים
ב-21 ביוני 2014, סקוט נישא לבת זוגו אלספת קלר. יש להם שני בנים, שנולדו ב-2015 וב-2018.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:בוגרי אוניברסיטת סירקיוז
קטגוריה:אמריקאים ממוצא יהודי
קטגוריה:אמריקאים שנולדו ב-1977
המורה הצעירה

**המורה הצעירה** (בצרפתית: **La Maîtresse d’école**, באנגלית: **The Young Schoolmistress**) הוא ציור שמן מאת הצייר הצרפתי ז'אן-בטיסט סימאון שארדן. היצירה צוירה ככל הנראה בשנת 1737, והיא מציגה סצנה אינטימית של שיעור פרטי בבית בורגני בצרפת של המאה ה־18. הציור נמנה עם ציורי הז'אנר הבולטים של שארדן ומתאפיין בעדינות, רוך וחיבור לערכי החינוך והמשפחה.

## תיאור היצירה
הציור מציג סצנה אינטימית של שיעור קריאה פרטי המתרחש ככל הנראה בבית בורגני בצרפת של המאה ה־18. במרכז התמונה נראים שני ילדים היושבים ליד שולחן: ילדה בגיל ההתבגרות המוקדם, ככל הנראה בת 12 או 13, מצביעה בעדינות על ספר פתוח. לצידה יושב ילד צעיר יותר, החוזר על מחוותיה ומחקה את תנועותיה.
על אף כותרת הציור, הדמות הנשית אינה מורה מקצועית אלא ככל הנראה אחותו הגדולה של הילד או קרובת משפחה אחרת. מדובר ברגע של למידה ביתית, כפי שהיה מקובל באותה תקופה, במיוחד בקרב משפחות מהמעמד הבינוני. החדר פשוט והאווירה שקטה, ללא סימנים חיצוניים של עושר ראוותני, דבר המעיד על מעמד סוציו־אקונומי של בורגנות משכילה אך לא אמידה במיוחד.
זהות הילד אינה חד־משמעית. על פי תיאורים חזותיים מסוימים, ובמיוחד סוג כיסוי הראש, סביר שמדובר בילד בן, אם כי הדבר אינו ניתן לקביעה מוחלטת. גם גילו המדויק של הילד אינו ברור, אולם בשל התמקדותם של השניים באותיות, ניתן להניח שמדובר בשיעור קריאה בסיסי, המתאים לגילאים צעירים מאוד, אולי שלוש עד חמש.
שארדן עושה שימוש מובהק בקונטרסט טכני בין הדמויות: הילדה מצוירת בקווים מדויקים וצלולים, המביעים ביטחון, סדר ומיקוד – כאילו כבר קיבלה את מקומה בחברה ויועדה לתפקידה כמחנכת לעתיד. הילד, לעומתה, מתואר בקווים רכים ומעט מטושטשים, מה שמרמז על רעיון ה"טאבולה ראסה" – הלוח החלק – מושג פופולרי בעידן ההשכלה, ולפיו הילד רוכש את ידיעותיו וניסיונו מהסביבה באמצעות למידה.
[250px|ממוזער|שמאל|[אישה מלמדת ילד לקרוא, ציור מאת קספר נטשר]]
## השוואה ליצירות אחרות
השוואה בולטת שניתן לזהות היא בין המורה הצעירה לבין ציורו של קספר נטשר  "אישה מלמדת ילד לקרוא" (A Lady teaching a Child to Read), המוצג באוסף הגלריה הלאומית בלונדון. שני הציורים מתארים סצנה חינוכית המתרחשת במסגרת ביתית, ובה דמות נשית מדריכה ילד בלימוד הקריאה. עם זאת, שארדן מציג דינמיקה שונה: בניגוד ליצירתו של נטשר, שבה הילד מונחה על ידי דמות בוגרת – אם או משרתת – הדמות המחנכת בציורו של שארדן היא נערה צעירה, כנראה אחותו או קרובת משפחה של הילד. הבדל זה מדגיש את המעבר מתלות בהנחיה של מבוגרים אל מודל של חינוך ביתי בתוך המשפחה הבורגנית, ובפרט את תפקידה החינוכי של הנערה בגיל ההתבגרות. הבחירה להציג ילדה כמחנכת משקפת גישה חדשה לתפקיד האישה הצעירה בתקופת ההשכלה, כחלק מהאידיאל של אם משכילה ומטפחת.

## קישורים חיצוניים

## הערות שוליים

קטגוריה:הגלריה הלאומית (לונדון)
קטגוריה:ציורים מהמאה ה-18
קטגוריה:ציורי שמן
קטגוריה:נשים בציור
קטגוריה:ילדים בציור
צבי מרום

**צבי מרום** הוא יזם טכנולוגי ישראלי, ממייסדי חברת BATM בשנת 1992. שימש כמנכ"ל החברה עד ינואר 2023. כיום הוא יו"ר חברת ADOR Diagnostics, דירקטור בחברת Shore Capital Group plc, וחבר דירקטוריון של BATM.

## ביוגרפיה
מרום בוגר תיכון עירוני א' בתל אביב במגמה ביולוגית. הוא שירת בחיל הים הישראלי וסיים את שירותו בדרגת סגן סיים בהצטיינות את קורס הקצינים ואת קורס הפיקוד הימי המתקדם. למד בבית הספר לרפואה ע"ש סאקלר בפקולטה לרפואת שיניים וקיבל גם תואר שני באלקטרוניקה.

## קריירה
* 1992 – ייסד את BATM Advanced Communications ושימש כמנכ"ל עד 2023.
* 2017–2021 – יו"ר איגוד ההיי-טק בהתאחדות התעשיינים בישראל; כיום עומד בראש פורום הקוונטום.
* יו"ר ADOR Diagnostics.
* דירקטור ב-Shore Capital Group plc.
* נבחר מחדש לדירקטוריון BATM ביולי 2023.

## פרסים והוקרה
* פרס התעשייה (2021).
* **צלב האבירות של מסדר ההצטיינות של הונגריה** (מרץ 2024).

## קישורים חיצוניים
* אתר BATM
* פרופיל באתר ICT
* פרופיל ב-MarketScreener

## הערות שוליים

קטגוריה:יזמי היי-טק ישראלים
קטגוריה:מנכ"לים ישראלים
קטגוריה:אנשי עסקים ישראלים
קטגוריה:דירקטורים ישראלים
קטגוריה:בוגרי תיכון עירוני א' (תל אביב)
קטגוריה:רופאי שיניים ישראלים
קטגוריה:בעלי תואר דוקטור לרפואה מאוניברסיטת תל אביב
1 במאי בחיפה

שמאל|ממוזער|1 במאי בחיפה
חיפה הייתה אחת הערים שבהן נחגג אחד במאי בתהלוכות רבות משתתפים שנערכו בצירי התנועה המרכזיים של הדר הכרמל.

## היסטוריה
הפעם הראשונה בה מתועדת חגיגת אחד במאי בחיפה היא שנת 1914. בשנת 1925 נערכה תהלוכה שבה השתתפו כ־1,000 משתתפים, יהודים וערבים. הפועלים היהודים המאורגנים בחיפה שבתו מעבודה, והיו גם פועלים ערבים ששבתו (בעיקר ברכבת המנדטורית). בעצרת שהתקיימה נאמו זלמן שזר (אז נקרא עדיין רובשוב), סלים חסון, ישראל מרום (מרמינסקי) ונציגי הוועד הפועל של ההסתדרות. הנאומים בעברית תורגמו לערבית והנאום בערבית תורגם לעברית.

ב־1984, נחוג אחד במאי בפעם האחרונה בחיפה באופן ממסדי, בהשתתפות קרוב ל־100,000 משתתפים ובנוכחות יצחק רבין, שמעון פרס, הנהגת ההסתדרות והנהגת נעמת.

לקראת אחד במאי 2009 הוקמה בחיפה "קואליציית האחד במאי – חיפה האדומה", בהשתתפות חד"ש, מרצ, מפלגת העבודה, כוח לעובדים, מאבק סוציאליסטי, המכללה החברתית כלכלית וארגונים נוספים, במטרה להחיות את מסורת ההפגנות בחג הפועלים. ואכן, ב־2009 וב־2010 השתתפו מאות מפגינים בצעדות אחד במאי שיצאו משכונת ואדי ניסנאס לשכונת הדר הכרמל.

לרגל אחד במאי יוזמת המכללה החברתית כלכלית בחיפה מדי שנה פסטיבל סרטי פועלים בינלאומי. הפסטיבל מתקיים בשיתוף סינמטק חיפה והפך מאז התחלתו בשנת 2008 למסורת שמאפשרת לחשוף לקהל הישראלי יוצרים חברתיים מהארץ ומהעולם.

החל מ־2015, מאורגנות צעדות לכבוד אחד במאי בחיפה על ידי הארגון האנרכו־קומוניסטי אחדות במושבה הגרמנית.

## קישורים חיצוניים

* מפגיני האחד במאי בחיפה 1954
* מצעד האחד במאי בחיפה 1955
* אחד במאי בחיפה 1956
* מצעד 1 במאי בחיפה 1958
* חגיגות אחד במאי בתל אביב ובחיפה 1963
* חגיגות האחד במאי בעיר חיפה

## הערות שוליים

קטגוריה:חיפה
קטגוריה:אירועים בחודש מאי
קטגוריה:הפגנות בישראל
איזה מזל

"**איזה מזל**" הוא סינגל של להקת "התקווה 6" בהשתתפות הראפר רביד פלוטניק. השיר יצא לאור ב-20 באוגוסט 2025 בהפצת חברת די-מיוזיק. הוא נכלל באלבום האולפן התשיעי של הלהקה, "ויהי אור".

## רקע וכתיבה
כתיבת השיר החלה בפזמון שנוצר עוד קודם לתהליך העבודה המלא. בהמשך הצטרף אליו טקסט נוסף שעבר עיבודים וגלגולים שונים עד שהושלם השיר במתכונתו הסופית. השיר נכתב על ידי עמרי גליקמן, סולן הלהקה, יחד עם פלוטניק ועמית שגיא, שגם הפיק אותו מוזיקלית.

לדברי חברי הלהקה, מקור ההשראה לשיר היה ברעיון של "חיבור בין כוחות החיים ליצירת האהבה". השיר מתאר את המקריות בחיים ואת הדרך שבה אירועים בלתי צפויים מובילים ליחסים ולאהבה. "איזה מזל" יצא כסינגל במסגרת ההכנות להשקת אלבום האולפן התשיעי של הלהקה, "ויהי אור".

## ביקורות
ביקורת שפורסמה על ידי יוסי חרסונסקי התייחסה לשיר כאל יצירה המאזנת בין קלילות להבעת עומק רגשי. חרסונסקי הדגיש כי הלחן האקוסטי הפותח את השיר מעניק לו צליל מזוקק ובהיר, המוביל בהמשך למעבר לרגאיי, המשקף את הסגנון המזוהה עם "התקווה 6". לדבריו, השיר מבליט את השילוב בין אלמנטים טבעיים לבין חוויית האהבה, תוך שימוש במטאפורות כגון שמש, גשם ועץ הזית לצורך המחשת עומק היחסים.

עוד ציין חרסונסקי כי הפזמון, החוזר על המילים "איזה מזל", מבטא תפיסה של חיי האדם כתלויים במקריות, בגורל ובהשגחה, באופן המשלב שפה עממית עם ביטויים בעלי נופך רוחני. שילוב זה, יחד עם ההפקה המוזיקלית המאופקת, יוצר לדעתו נגישות רחבה לשיר וממקם אותו על הציר שבין מוזיקה ישראלית עכשווית לבין מסרים אוניברסליים.

## מיקומי שיא

## הערות שוליים

קטגוריה:שירי התקווה 6
קטגוריה:שירי רביד פלוטניק
קטגוריה:דואטים
קטגוריה:שירים בעברית
קטגוריה:שירים שנכתבו על ידי עמרי גליקמן
קטגוריה:שירים שנכתבו על ידי רביד פלוטניק
קטגוריה:שירים שהולחנו על ידי עמרי גליקמן
קטגוריה:שירים שהולחנו על ידי רביד פלוטניק
קטגוריה:סינגלים בהוצאת די-מיוזיק
נתן זזה

**נתן זזה** (בצרפתית: **Nathan Zézé**; נולד ב-18 ביוני 2005 בנאנט שבצרפת) הוא כדורגלן צרפתי המשחק בעמדת הבלם בקבוצת ניאום מליגת העל הסעודית.

## קריירת מועדונים
זזה גדל במחלקות הנוער של US Loire et Divatt ונאנט. בשנת 2022 החל לשחק בקבוצת המילואים של נאנט. ב-7 בינואר 2023 ערך את הופעת הבכורה שלו בקבוצה הראשונה של המועדון, בניצחון 0–2 על וירואה במסגרת הסיבוב החמישי של הגביע הצרפתי לעונת . ב-15 בינואר ערך את הופעת הבכורה שלו בליגת העל הצרפתית, בניצחון 0–3 על מונפלייה במסגרת המחזור ה-19 לעונת 2022/2023. בסך הכל ערך 32 הופעות ליגה במדי המועדון.

ב-28 ביולי 2025 חתם בניאום, העולה החדשה לליגת העל הסעודית.

## קריירה בין-לאומית
זזה נכלל בסגל נבחרת צרפת עד גיל 21 לטורניר אליפות אירופה עד גיל 21 בשנת 2025, וערך הופעה אחת בטורניר, בה גם הבקיע שער.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני נאנט
קטגוריה:כדורגלני ניאום
קטגוריה:ספורטאים צרפתים בערב הסעודית
קטגוריה:צרפתים שנולדו ב-2005
My Man on Willpower

**"My Man on Willpower"** (בעברית: "**הגבר שלי על כוח רצון**") הוא שיר של הזמרת-יוצרת האמריקאית סברינה קרפנטר, המופיע כרצועה השלישית באלבום האולפן השביעי שלה, *[[Man's Best Friend]]* (2025). השיר נכתב על ידי קרפנטר, איימי אלן, ג'ק אנטונוף וג'ון ראיין, והופק על ידי קרפנטר, אנטונוף וראיין. השיר בוחן את הדינמיקה של מערכת יחסים בה בן הזוג נאבק בשליטה עצמית או בהתמכרות, מנקודת מבטה של קרפנטר. עם יציאת האלבום, השיר זכה לתשומת לב על מילותיו החושפניות והכנות.

## הרכב
מבחינה מוזיקלית, השיר נחשב לאחת הרצועות הרכות והמאופקות יותר באלבום, ומספק הפסקה מהטון הקצבי השופע שמאפיין חלקים אחרים ממנו. הוא נתפס כמחווה למוזיקת יורודיסקו, ובפרט למקצבים של להקת אבבא ולקיטש של בוני אם, והוא תואר כאחת מ"המחוות המנצנצות" באלבום ללהקת הפופ השוודית. באלמנטים נוספים שלו, השיר מכיל נגיעות של קאנטרי-פסטיש, ומצטט בתחילתו סינתיסייזרים דוחפים המזכירים את הלהקה דפש מוד. הפתיחה עוברת לאחר מכן לביצוע ווקאלי ביישני המשולב עם קישוט של פדאל סטיל. מבחינת כלי נגינה, ההפקה כוללת אוברדאבים קטיפתיים ומאופיינת בהבזקים של גיטרת סלייד של מייקי פרידום הארט, אשר הושוו לצלילים של ג'ורג' האריסון. כמו כן, משולבים בשיר מיתרים של בובי הוק.

מבחינה לירית, השיר עוסק בתסכול מיני ובחוסר עניין מצידו של בן זוגה של קרפנטר, אשר לפתע מקדיש את כל זמנו ל"כוח רצון", עבודה או "מטרה חדשה". הליריקה מתארת את קרפנטר, שהייתה בעבר "מכורה לו באופן מילולי", כעת נתפסת כ"בחורה הכי פחות מבוקשת בארץ" בגלל המסע החדש של בן זוגה. הטון הלירי הוא הומוריסטי וסרקסטי. השיר מבטא תשישות מ"שליטה סלקטיבית" של בן הזוג, שנותר במערכת יחסים אך כבר אינו "נוגע ונדבק ופראי" כלפיה כפי שהיה. הליריקה נתפסה ככנה באופן קומי, כשהיא מציגה את המספרת כמי שמתחרה על תשומת הלב מול ענייני המבוגרים של בן הזוג.

## קבלה ביקורתית
הקבלה הביקורתית לשיר "My Man on Willpower" הייתה מעורבת, כאשר היא חולקה בין שבחים על תוכנו הלירי לבין ביקורת על ההפקה המוזיקלית.

השיר זכה לשבחים על היותו "מהומה לירית" וקטע "מודע ומדבק". הוא תואר כקופצני וסקרן, והמבקרים שיבחו את התיאור הקומי והכנה של חוסר העניין של בן הזוג. השיר נתפס כתוספת מבורכת לאלבום וככזו המספקת גיוון מוזיקלי.

הביקורת החמורה ביותר הופנתה כלפי ההפקה המוזיקלית של השיר. מבקרים טענו כי האינסטרומנטל נשמע "משופשף" ו"אנמי לחלוטין", במיוחד הבס והתופים, מה שגרם לקולה של קרפנטר להישמע "חסר תמיכה" על ידי כלי הנגינה. כמו כן, צוין כי אפקט צליל המחיאה חזק בצורה לא פרופורציונלית. למרות הצלחתו הלירית, חלק מהמבקרים סברו כי השיר "אינו מגיע לגבהים הסטרטוספריים" של סינגלים קודמים של קרפנטר, וכי הרצועות המאופקות יותר באלבום עלולות לגרום ל"גמגום" של המומנטום הכללי שלו.

## מיקומי שיא

## קישורים חיצוניים

## הערות שוליים

קטגוריה:שירי דיסקו אמריקאיים
קטגוריה:שירי סברינה קרפנטר
קטגוריה:שירים באנגלית
קטגוריה:שירים על מיניות
קטגוריה:שירים שהופקו על ידי ג'ק אנטונוף
קטגוריה:שירים שנכתבו על ידי איימי אלן
קטגוריה:שירים שנכתבו על ידי ג'ון ראיין
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי סברינה קרפנטר
קטגוריה:שירים שהופקו על ידי ג'ון ראיין